“Dit gaan goed met Mandela”Nelson Mandela op 2 Junie 2009 Foto: Nelson Mandela-stigting/SAPA Winnie Madikizela-Mandela, die eksvrou van voormalige pres. Nelson Mandela, het Sondag aan die SAUK gesê dit gaan goed met dié oudstaatsman. “Dit gaan goed met hom, ons voorvaders sorg vir hom,” het sy gesê. Mandela sterk by sy huis in Johannesburg aan nadat hy verlede maand uit die hospitaal ontslaan is. Hy was bykans drie maande lank in die Medi-Clinic Harthospitaal in Pretoria behandel vir ŉ herhalende longinfeksie.